**Iepirkuma komisijas 14.02.2019. sēdē sniegtā atbilde uz ieinteresētā piegādātāja uzdoto jautājumu par sarunu procedūras**

**“Pārnēsājamā IED frekvenču slāpētāja iegāde”**

**(identifikācijas Nr. VAMOIC 2018/252),**

**nolikumu**

**Jautājums**

Punktā - Līguma izpildītājam jānodrošina: ir teikts ka piegādātājam ir jānodrošina vismaz piecu (5) Latvijas NBS karavīru praktiskā apmācība “*Operatora – Tehniķa – Inženiera*” līmenī darbam ar pārnēsājamām IED frekvenču slāpētāja iekārtām; lūdzu Jūs precizēt kāds būs maksimālais apmācāmo skaits, apmācības vieta un to kādā valodā jānodrošina apmācība.

**Atbilde:**

1. Saskaņā ar tehnisko specifikāciju pasūtītājs ir plānojis apmācīt vismaz piecus (5) karavīrus, taču precīzs apmācāmo skaits tiks noteikts Uzaicinājumā, kurā būs norādītas visas tehniskā un finanšu piedāvājuma prasības. Kandidāti, kuri izturēs kvalifikācijas pārbaudes posmu, tiks uzaicināti iesniegt finanšu un tehnisko piedāvājumu, nosūtot uzaicinājumu.
2. Apmācību vieta:  NBS Sakaru skolā, Rīga, Ezermalas iela-8b.
3. Apmācības jānodrošina latviešu vai angļu valodā.

*Iepirkuma komisijas sniegtās atbildes ir neatņemama sarunu procedūras “Pārnēsājamā IED frekvenču slāpētāja iegāde”, identifikācijas Nr. VAMOIC 2018/252, nolikuma sastāvdaļa un ir saistošas visiem sarunu procedūras pretendentiem.*